b'\n_START_ARTICLE_\nPoliti\xc4\x8dni spekter\n_START_SECTION_\nZgodovinski izvor termina\n_START_PARAGRAPH_\nIzraza desnica in levica se nana\xc5\xa1ata na politi\xc4\x8dne pripadnosti, ki so nastale v za\xc4\x8detku obdobja francoske revolucije leta 1789-1796, sprva kot sede\xc5\xbeni red v razli\xc4\x8dnih zakonodajnih telesih v Franciji. Plemstvo je sedelo na desni strani predstavnika (tradicionalni \xc4\x8dastni sede\xc5\xbei), podlo\xc5\xbeniki na levi strani, zato sta nastala izraza politi\xc4\x8dna desnica ter politi\xc4\x8dna levica._NEWLINE_Prvotno opredeljena to\xc4\x8dka na ideolo\xc5\xa1kem spekteru je bil anti\xc4\x8dni re\xc5\xbeim ("stari red"). "Desnica" je torej pomenila podporo za aristokratske ali kraljevske interese in cerkev, medtem ko je "levica" dajala implicitno podporo za republikanizem, sekularizem in za dr\xc5\xbeavljanske svobo\xc5\xa1\xc4\x8dine. Ker je bila volilna pravica na za\xc4\x8deteku revolucije relativno ozka, je originalna "levica" predstavljala predvsem interese bur\xc5\xbeoazije, nara\xc5\xa1\xc4\x8dajo\xc4\x8dega kapitalisti\xc4\x8dnega razreda. \xc4\x8ce je tistem \xc4\x8dasu podpora za laissez-faire kapitalizem in prosti trg prihajala iz leve strani, danes v ve\xc4\x8dini zahodnih dr\xc5\xbeav ta stali\xc5\xa1\xc4\x8da prihajajo iz desne._NEWLINE_Ker se je volilna pravica raz\xc5\xa1irila v naslednjih nekaj letih, je postalo jasno, da je na levi strani nekaj bolj levega od originalne "levice": torej znanilci socializma in komunizma, ki se zavzemajo za interese delavcev in kmetov.\n_START_SECTION_\nAkademske raziskave\n_START_PARAGRAPH_\n\xc5\xbde celo stoletje  dru\xc5\xbeboslovci obravnavajo problem, kako najbolje opisati politi\xc4\x8dne spremembe; vzorec njihovih rezultatov je naveden spodaj.'